section_heading: Građevine u manastiru
paragraph_text: Manastirski kompleks ima oko 17.000 m<sup>2</sup> u njemu se nalaze: glavna crkva ("katolikon"), dvije manje crkve (posvećene Svetom Križu i sv. Pantelejmonu) blagovaonica ("trapeza"), monaške ćelije ("kelia"), recepcija "triklinon" i podzemna cisterna ("kinsterna"). Čitav kompleks bio je okružen zidinama (izvorne bizantinske urušili su se za potresa 1822.), na sjeveroistočnom kraju nalazi se obrambeni toranj, koji se ranije koristio kao biblioteka. Središnji, glavni manastirski objekt ("katolikon") je crkva posvećena Djevici Mariji. To je oktogonalni objekt u tlocrtu s narteksom i egzonarteksom. Takozvani otočki tip crkve kakve se tad gradilo osim na Hiosu i po Cipru. Današnji objekt je rezultat ozbiljne rekonstrukcije provedene u 19. st. nakon razornih potresa. Zvonik je nanovo podignut 1900., namjesto starijeg srušenog iz 1512.